கடைசியில் ‘புரிந்ததா?’ என்று கேட்டார். நான் எழுந்திருந்து ‘புரியவில்லை, ஐயா’ என்று சொன்னேன். பல மாணவர்கள் புரியவில்லை என்றனர். அதற்கு அவர் கோபப்படவேயில்லை. ‘இன்று மாலை கடற்கரைக்குச் செல்லலாம்’ என்றார். மாலை மொத்த வகுப்பும் கடற்கரையில் இருந்தது. இனிமையான மாலை வேளை. பெருத்த சத்தத்துடன் அலைகள் பாறைகளின் மீது வந்து மோதுவதை நாங்கள் எல்லோரும் ரசித்துக் கொண்டிருந்தோம். கடற்பறவைகள் பத்து, இருபது என்று சேர்ந்து பறப்பதை ஒரு புதிய ஆர்வத்துடன் பார்த்தோம். எங்கள் ஆசிரியர். ‘பறவைகளைப் பாருங்கள், பிள்ளைகளே!’ என்றார். பறவைகள் தங்கள் சிறகுகளை அடித்துக் கொண்டே தங்கள் உடலை உயரே தூக்குவதைக் கண்டோம். தங்கள் வாலை திருப்பி பறக்கும் திசையை மாற்றுவதையும் கண்டோம். பறவைகளின் செயல்களை நாங்கள் பார்த்துக் கொண்டிருக்கும் போதே காலையில் நடத்திய அதே பாடத்தை விளக்கினார் ஆசிரியர்’.